[{"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Eestis u\u0308limenukas kettagolf sandistab noori puid"}, {"text_idx": "#000007", "text": "Kettagolf on terviseteadlike ja ko\u0303rgema sissetulekuga valgekraede seas muutunud Eestis va\u0308ga populaarseks spordialaks. Paraku pole aga haljasalade planeerimine menule ja\u0308rgi jo\u0303udnud, misto\u0303ttu tekitab hobi parkmetsades ma\u0308rkimisva\u0308a\u0308rseid kahjustusi."}, {"text_idx": "#000008", "text": "Eesti Maau\u0308likooli rekreatsioonio\u0308koloogia vanemlektori Marika Kose so\u0303nul on Eestis u\u0308le 120 kettagolfi raja ja u\u0308le 60 000 harrastaja. Sel aastal avaldas Kose teadusartikli, mis tutvustab kettagolfi keskkonnamo\u0303ju mo\u0303o\u0303tmise metodoloogiat Eestis. Olgu o\u0308eldud, et rekreatsioonio\u0308koloogia on uurimissuund, mis pu\u0308u\u0308ab hinnata erinevate vabaajategevuste mo\u0303ju keskkonnale."}, {"text_idx": "#000010", "text": "Paraku tuli selle koostamise ka\u0308igus va\u0308lja, et sagedasti kasutatud kettagolfi radadel esines ma\u0308rkimisva\u0308a\u0308rseid looduskahjustusi. \"Puud saavad ketaste poolt kahjustada. Eriti suur on probleem alustaimestiku ja noorte puudega. Radu mo\u0303o\u0303tvad tudengid avastasid, et pooleteise- kuni paarimeetrised ma\u0308nnid on ko\u0303ik invaliidid. Sellistel puudel on murdunud oksad ja sageli mitu latva,\" selgitas vanemlektor. Lisaks saab kahjustada korvide u\u0308mbrusesse ja\u0308a\u0308v maapinnas."}, {"text_idx": "#000015", "text": "Kettagolf no\u0303uab aga teistest vaba aja veetmise viisidest ma\u0308rksa enam ruumi. \"Inimene mitte lihtsalt ei liigu looduses, vaid ka lennutab asju. Ruumi kasutus, mida u\u0308ks inimene vo\u0303i seltskond kasutab, on hoopis teistsugune kui rulluisutajal, koera vo\u0303i lapsevankriga jalutajal vo\u0303i jalgratturil. Selle probleemi nimi on avaliku ruumikasutuse kehv planeerimine,\" nentis Kose."}, {"text_idx": "#000016", "text": "Rekreatsioonio\u0308koloogias kasutatakse mo\u0303istet uudsed tegevusalad. Asi algab sellest, et va\u0308ike o\u0303hinapo\u0303hine kogukond otsib uut po\u0303nevat harrastust. \"Kodanikel on palju vaba aega, neil on igav ja nad otsivad uusi va\u0308ljakutseid. Igasugused uued vahenditega harrastused on va\u0308ga populaarsed, sest need ei ole tavalised. Nii on tekkinud na\u0308iteks jalgpalligolf. Inimesed tahavadki uusi, po\u0303nevaid asju proovida,\" selgitas vanemlektor."}, {"text_idx": "#000020", "text": "Vanemlektori so\u0303nul eelistavad Eesti inimesed va\u0308ljas liikudes poollooduslikke keskkondi, kus on lihtne erinevaid tegevusi harrastada. Na\u0308iteks avatud, ho\u0303reda, madala alustaimestikuga parkmetsa, eriti ma\u0308nnikuid. \"Paljud eelistavad ka vahelduvat pinnamoodi, kus saab ennast paremini proovile panna. Inimene tahab vaheldust. See on vaimselt ja fu\u0308u\u0308siliselt tervisele kasulik,\" selgitas Kose."}, {"text_idx": "#000022", "text": "Kose so\u0303nul tuleks kettagolfi radade rajamisel mo\u0303elda na\u0308iteks, kuidas tagada rajahooldus ja kuidas toimub pru\u0308gimajandus. Rajad tuleks katta hakkepuiduga ja mo\u0303nede puude puhul tuleks kaaluda kaitseid ja piirdeid. \"Selleks tuleks kaasata o\u0308koloogid, kes u\u0308tleks, et kui see korv paikneb siin, siis vo\u0303ib juhtuda sedasi,\" vo\u0303ttis Kose kokku."}, {"text_idx": "#000023", "text": "Keskkonnaamet: vaja la\u0308heks rohkem kettagolfi radu"}, {"text_idx": "#000024", "text": "Keskkonnaameti peadirektori aseta\u0308itja eluslooduse valdkonnas, Leelo Kukk ma\u0308rkis, et kettagolf kogus Eestis ootamatult palju populaarsust. \"Vo\u0303imalused loodusesse minna ja ka looduses sportida on selgelt osa elukvaliteedi parandamisest. See on hea nii fu\u0308u\u0308silisele kui ka vaimsele tervisele. Uuringud on ka na\u0308idanud, et loodusega sina peal olevad inimesed kipuvad tegema keskkonnaso\u0303bralikumaid valikuid,\" u\u0308tles Kukk ERR-ile."}, {"text_idx": "#000025", "text": "Samas toonitas ka Kukk, et looduses liikumisel on alati oma keskkonnamo\u0303ju. \"Mida suurem on koormus samale paigale, samale rajale, seda to\u0303sisem on mo\u0303ju. Kettagolfi puhul on ohutegurid enneko\u0303ike puutu\u0308vede vigastamine ja pinnasekahjustused kohtades, kust inimesi ka\u0308ib massiliselt la\u0308bi,\" to\u0303des ta."}, {"text_idx": "#000027", "text": "Kindlasti ei tohi spordi kahjulikke mo\u0303jusid Kuke so\u0303nul aktsepteerida kaitsealadel. See ei ta\u0308henda aga, et kaitsealadel peaks olema sportimine vo\u0303i ka konkreetselt kettagolf ta\u0308iesti va\u0308listatud. \"Vaatame iga juhtumit eraldi, kas spordirajatis on kaitseva\u0308a\u0308rtusele ohtlik. Kus vo\u0303imalik, anname soovitusi, kuidas kujundada rada nii, et see kaitseva\u0308a\u0308rtustele vo\u0303imalikult va\u0308ikest mo\u0303ju avaldaks,\" avaldas Kukk."}, {"text_idx": "#000028", "text": "Kohati on tema so\u0303nul kettagolfiraja rajamise plaanist vo\u0303imalike kahjustuste to\u0303ttu tulnud keelduda. Harjumaal suleti aga samal po\u0303hjusel mitu juba rajatud rada. \"Ette on tulnud ka seda, et kettagolf ha\u0308irib loodusala kasutamist teistel eesma\u0308rkidel. Na\u0308iteks ei saa ju vihisevate ketaste vahel va\u0308ga ha\u0308sti jalutada. See vo\u0303ib lihtsalt ohtlik olla,\" to\u0303i peadirektori aseta\u0308itja va\u0308lja."}, {"text_idx": "#000029", "text": "Kohtades, kus rada on tulnud eemaldada, sai Kuke so\u0303nul saatuslikuks just spordiala populaarsus ehk raja tihe kasutus. \"Lahendus vo\u0303iks olla see, et tervise- ja kettagolfiradasid rajatakse rohkem, eriti Harjumaal. Nii hajuks koormus paremini ja iga u\u0308ksiku raja juures oleks kahjustused leebemad,\" hindas Kukk."}, {"text_idx": "#000031", "text": "Keskkonnaameti no\u0303udmisel on Harjumaal mitu kettagolfi rada suletud"}, {"text_idx": "#000046", "text": "Nobeli fu\u0308u\u0308sikapreemia la\u0308ks elektronide salaelu uurijatele"}, {"text_idx": "#000051", "text": "Euroopa pa\u0308a\u0308seks ja\u0308a\u0308ajast isegi Golfi hoovuse seiskumisel"}, {"text_idx": "#000058", "text": "2. hoiatus inimkonnale: loodus kukub kokku, inimesel pole enam pikka pidu"}, {"text_idx": "#000063", "text": "Teadlane teab: miks Eesti suvi la\u0308heb aina ku\u0308lmemaks ja kas nii ja\u0308a\u0308bki?"}]